[bookmark: _Hlk522881027][bookmark: _Hlk223416816]                    Vispārīgā vienošanās Nr. <reģistrācijas numurs>  
[bookmark: _Hlk94529768]par kurināmās šķeldas piegādi 

Smiltenē,
Vienošanās parakstīšanas datums ir 
pēdējā pievienotā droša elektroniskā paraksta 
un tā laika zīmoga pievienošanas datums

Smiltenes novada pašvaldība, reģistrācijas numurs  90009067337, kuras vārdā un interesēs uz 2023. gada 28. jūnija saistošo noteikumu Nr.14/23 “Smiltenes novada pašvaldības nolikums” pamata rīkojas <amats, vārds, uzvārds>, turpmāk – Pašvaldība, no vienas puses, 

<Iestādes nosaukums>, reģistrācijas numurs: <reģistrācijas numurs>,  kuras vārdā uz iestādes nolikuma pamata rīkojas <amats, vārds, uzvārds>, turpmāk– Pircējs, no otras puses, un 

<Iepirkuma uzvarētāja nosaukums>, reģistrācijas numurs: <reģistrācijas numurs> kuru pamatojoties uz <pārstāvības pamats> pārstāv <amats, vārds, uzvārds>, turpmāk- Pārdevējs Nr. 1,
<Iepirkuma uzvarētāja nosaukums>, reģistrācijas numurs: <reģistrācijas numurs> kuru pamatojoties uz <pārstāvības pamats> pārstāv <amats, vārds, uzvārds> turpmāk- Pārdevējs Nr. 2,
<Iepirkuma uzvarētāja nosaukums>, reģistrācijas numurs: <reģistrācijas numurs> kuru pamatojoties uz <pārstāvības pamats> pārstāv <amats, vārds, uzvārds> turpmāk- Pārdevējs Nr. 3, turpmāk kopā – Pārdevēji, no trešās puses, 

kopā sauktas - Puses un katrs atsevišķi - Puse, ievērojot Pašvaldības organizētā atklātā konkursa “Kurināmās šķeldas piegāde”, ID Nr. SNP/2026/42/AK, turpmāk – Iepirkums,  <numurs> daļas rezultātus un Pārdevēju iesniegtos piedāvājumus, noslēdz šādu vispārīgo vienošanos, turpmāk - Vienošanās, 


1. Definīcijas
1.1. Akts - kas apliecina, ka Precei vai kādai tās daļai ir konstatēti Defekti.
1.2. Defekti – Preces apjomu vai kvalitātes neatbilstība Latvijas Republikā spēkā esošajiem normatīvajiem aktiem, tehniskajam piedāvājumam vai šīs Vienošanās noteikumiem.
1.3. Iepirkums – Publisko iepirkumu likuma kārtībā organizēts atklāts konkurss “Kurināmās šķeldas piegāde”, ID Nr. SNP/2026/42/AK.
Vienošanās – šī Pušu starpā noslēgtā Vienošanās ar visiem pielikumiem, iespējamajiem papildinājumiem un grozījumiem.
1.4. Līgumcena – maksimāli iespējamā maksa par Preču iegādi Vienošanās noteiktajā kārtībā un apmērā.
1.5. Nolikums – Iepirkuma nolikums ar visiem tā pielikumiem.
Pircējs – Smiltenes novada pašvaldības iestāde, kas iegādājas Preci no Pārdevēja. 
1.6. Pircēja pārstāvis - Pircēja pilnvarota (-s) persona (-s) - Smiltenes novada pašvaldības iestāžu darbinieki, kas norādīti Vienošanās 12.2. punktā un Vienošanās ietvaros pirks, pasūtīs, pieņems un saņems Preci no Pārdevēja.
1.7. Prece – koksnes kurināmā šķelda saskaņā ar Nolikumu un Pārdevēja iesniegto piedāvājumu par kuru piegādi tiek slēgta Vienošanās.
1.8. Preces piegāde –Preces piegāde Pircējam (transportēšana un izkraušana) saskaņā ar Vienošanās noteikumiem.
1.9. Pavadzīme - spēkā esošajiem normatīvajiem aktiem atbilstošs darījumu attaisnojuma dokuments, ko Pārdevējs izsniedz Pircējam par Preču piegādi un kas apliecina saimnieciskā darījuma esību.
Darījums ‒ konkrētas Preces piegāde un iegāde, kas veikta šīs Vienošanās ietvaros, pamatojoties uz Pircēja Pasūtījumu, un kuru apliecina Pušu parakstīta pavadzīme (pavadzīme–rēķins). Darījums ir šīs Vienošanās izpildes darbība un nav uzskatāms par atsevišķu iepirkuma līgumu.
1.10. PVN – pievienotās vērtības nodoklis.
1.11. Tehniskā specifikācija – Pircēja izvirzītās prasības Preces iegādei (Vienošanās 1. pielikums).
1.12. Piedāvājums – Iepirkuma ietvaros Pārdevēja iesniegtais Tehniskais, Finanšu piedāvājums (Vienošanās 2.pielikums).
1.13. Vienošanās kopējā līgumcena – maksimāli iespējamā kopējā maksa par Preču iegādi Vienošanās noteiktajā kārtībā un apmērā bez PVN.

2. Vienošanās priekšmets un termiņš
2.1. Pārdevēji šīs Vienošanās ietvaros un Vienošanās noteiktajā kārtībā pārdod Pircējiem –Pašvaldības <Iestādes nosaukums>, un piegādā Preci Pircējiem atbilstoši Vienošanās noteikumiem, Vienošanās pielikumā pievienotajai Tehniskajai specifikācijai (1. pielikums) un Piedāvājumiem (2. pielikums). 
2.2. Pircēji, noslēdzot Darījumus, Vienošanās darbības laikā ir tiesīgi pirkt Preces no Pārdevēja pēc nepieciešamības tādā apjomā, kāds tiem ir nepieciešams.
2.3. Pircējs ir tiesīgs iegādāties Preces atbilstoši faktiskajai nepieciešamībai, un plānotie piegādes apjomi ir uzskatāmi par prognozējošiem.
Pircēji ir tiesīgi iegādāties Preces 12 (divpadsmit) mēnešus no Vienošanās spēkā stāšanās dienas vai līdz Vienošanās kopējās līgumcenas sasniegšanai, atkarībā no tā, kurš nosacījums iestājas pirmais. 

3. Pārdevēja noteikšana, Preces piegāde un saņemšana
Vienošanās ietvaros Pircējs pasūtījumus veic secīgi šādā kārtībā: 
3.1.1. vispirms Pārdevējam Nr.1 Vismaz 5 (piecas) dienas iepriekš pirms konkrētā pasūtījuma Pircējs nosūta Pārdevējam Nr.1 pasūtījumu, kurā norāda pasūtījuma prognozējamo apjomu un piegādes veikšanas periodu (piem., trīs mēnešu). Pārdevējs Nr.1 nodrošina piegādes cenu atbilstoši iesniegtajam piedāvājumam iepirkumā un veic piegādes atbilstoši saskaņotajam pasūtījumam uz noteikto pasūtījuma periodu. Prognozētais apjoms noteiktajā periodā var mainīties atkarībā no apkures intensitātes nepieciešamības.
3.1.2. Gadījumā, ja Pārdevējs Nr.1 vairs nespēj nodrošināt piegādes par piedāvāto cenu, tas informē Pircēju vismaz 10 (desmit) dienas iepriekš (pirms Pircējs veicis jaunu pasūtījumu). Pārdevējs ievēro un piegādā visu pasūtīto apjomu pirms paziņo par jauno pasūtīju neveikšanu. Pārdevējs Nr.1 nodrošina, ka tiek piegādāta šķelda noteikto pasūtījuma laiku un tikai tad var sniegt informāciju, ka nevarēs vairāk nodrošināt nākamos pasūtījumus. Pārdevējam ir pienākums pilnībā izpildīt visus līdz paziņojuma sniegšanas dienai pieņemtos Pasūtījumus visā tajos noteiktajā piegādes periodā.
3.1.3. Gadījumā, ja Pārdevējs Nr.1 pēc pasūtījuma izpildes paziņo Pircējam, ka vairs nespēs piegādāt pasūtījumus par iepirkumā piedāvāto cenu, Pircējs veic pasūtījumu pie Pārdevēja Nr.2. Pircējs vismaz 5 (piecas) dienas iepriekš pirms konkrētā pasūtījuma, nosūta Pārdevējam Nr.2 pasūtījumu, kurā norāda pasūtījuma apjomu un piegādes veikšanas periodu (piem., trīs mēnešu).
3.1.4. Ja Pārdevējs Nr.1 pēc atteikšanās no turpmāku pasūtījumu izpildes rakstiski apliecina gatavību atjaunot piegādes par iepirkumā piedāvāto cenu, Pircējam ir tiesības atsākt pasūtījumu veikšanu Pārdevējam Nr.1, ievērojot Vienošanās 3.1.punktā noteikto secību.
Pasūtījumā norāda:
3.1.5. piegādes vietu;
3.1.6. piegādājamo daudzumu;
3.1.7. piegādes periodu;
3.1.8. kontaktpersonu.
Pasūtījums uzskatāms par saņemtu nākamajā darba dienā pēc tā nosūtīšanas elektroniski.
Pārdevējs nekavējoties, bet ne vēlāk kā vienas darba dienas laikā, apstiprina pasūtījuma saņemšanu.
Ja Pārdevējs objektīvu, no Pārdevēja saprātīgas kontroles neatkarīgu apstākļu dēļ, nevarēs izpildīt nākamo Pircēja pasūtījumu par piedāvāto cenu, tas nekavējoties, bet ne vēlāk kā 10 (desmit) kalendārās dienas pirms atteikšanās no jaunu pasūtījumu izpildes, rakstiski informē Pircēju. 
Pārdevējam ir pienākums pilnībā izpildīt jau pieņemto pasūtījumu.
Pārdevējs bez maksas nodrošina Preču piegādi Pircējam uz tā norādīto vietu <adrese> Smiltenes novadā. Preces uzskatāmas par piegādātām brīdī, kad abas Puses paraksta pavadzīmi – rēķinu par Preču piegādi/saņemšanu. 
Pārdevējs nodrošina Preces izkraušanu Pircēja norādītajā vietā un ievēro Pircēja noteiktās darba aizsardzības, ugunsdrošības un satiksmes organizācijas prasības.
Pretenzijas par Preču skaitu, atbilstību, acīmredzamiem trūkumiem, defektiem u.tml. Pircējam ir tiesības atteikties pieņemt Preci, ja vizuāli konstatējama vai laboratoriski pierādīta tās neatbilstība Tehniskās specifikācijas prasībām.
Pārdevējs atbild par Preces pilnīgas vai daļējas bojāejas vai bojāšanās risku līdz tās nodošanai Pircējam, ko apliecina Pušu pilnvaroto personu parakstīta Preču Pavadzīme.
3.2. Ja Pircējam rodas pamatotas šaubas par piegādātās šķeldas atbilstību tehniskajai specifikācijai, Pircējam ir tiesības organizēt šķeldas paraugu ņemšanu un laboratorisko pārbaudi. Ja pārbaudē tiek konstatēta neatbilstība, pārbaudes izmaksas sedz Pārdevējs. Ja neatbilstība netiek konstatēta, izmaksas sedz Pircējs. Laboratorijas atzinums ir saistošs Pusēm, ja vien netiek iesniegts citas akreditētas laboratorijas atzinums, kas pamatoti apstrīd pirmā atzinuma secinājumus.
3.3. Šķeldas paraugu ņemšana tiek veikta piegādes vietā abu Pušu pilnvaroto pārstāvju klātbūtnē, sastādot paraugu ņemšanas aktu. Paraugs tiek marķēts tā, lai nodrošinātu tā identificējamību.
3.4. Laboratorisko pārbaudi veic akreditēta laboratorija, par kuru Puses vienojas, bet, ja vienošanās netiek panākta, laboratoriju nosaka Pircējs.
3.5. Ja laboratoriskajā pārbaudē tiek konstatēta piegādātās šķeldas neatbilstība Tehniskās specifikācijas prasībām, Pārdevējs uz sava rēķina 2 (divu) darba dienu laikā izved neatbilstošo šķeldu un piegādā Tehniskās specifikācijas prasībām atbilstošu šķeldu.
3.6. Ja kurināmā šķelda tiek ievesta Latvijas Republikā no citas valsts, Pārdevējs nodrošina normatīvajos aktos noteikto prasību ievērošanu attiecībā uz radionuklīdu kontroli. Pircējam ir tiesības pieprasīt radioaktivitātes pārbaudi, ja rodas pamatotas aizdomas par normatīvajiem aktiem neatbilstošu radionuklīdu saturu.
 
4. Līgumcena, Preces cena un norēķinu kārtība
4.1. Vienošanās kopējā līgumcena par Preces iegādi Vienošanās darbības laikā nepārsniegs <attiecīgās Iepirkuma priekšmeta daļas summa no nolikuma cipariem> euro <attiecīgās Iepirkuma priekšmeta daļas summa no nolikuma vārdiem>) bez pievienotās vērtības nodokļa. Papildus Preces cenai Pircējs maksā Pārdevējam pievienotās vērtības nodokli normatīvajos aktos noteiktajā kārtībā un apmērā.
Pircēji Vienošanās darbības laikā var iegādāties Preci tādā apjomā, kāds tiem ir nepieciešams, un Pircējam nav pienākums izlietot visu Vienošanās 4.1.punktā norādīto Vienošanās kopējo Līgumcenu.
Pircējs maksā Pārdevējam par piegādāto kurināmo šķeldu. Norēķini tiek veikti atbilstoši katlumājā ar piegādāto šķeldu saražotajam siltumenerģijas daudzumam (MWh), piemērojot Pārdevēja finanšu piedāvājumā norādīto cenu par 1 MWh. Cenā ir ietvertas visas izmaksas, kas saistītas ar Preces piegādi. Pārdevējs apliecina, ka tam nav tiesību prasīt samaksu par piegādātās šķeldas apjomu neatkarīgi no saražotās siltumenerģijas daudzuma. 
Saražotās siltumenerģijas daudzumu (MWh) nosaka pēc katlumājā uzstādītā komercuzskaites siltumenerģijas skaitītāja rādījumu starpības attiecīgajā norēķinu periodā. Mēneša pēdējā datumā Puses sastāda un paraksta aktu, kurā norāda saražotās siltumenerģijas daudzumu (MWh), piegādātās kurināmās šķeldas daudzumu un citus norēķiniem nepieciešamos datus. Ja kāda no Pusēm atsakās parakstīt aktu, otra Puse sastāda vienpusēju aktu, norādot atteikuma iemeslus. Ja siltumenerģijas skaitītāja darbībā tiek konstatēti traucējumi, Puses vienojas par pagaidu norēķinu kārtību līdz tā darbības atjaunošanai. 
Ja saskaņā ar normatīvajiem aktiem turpmāk tiek grozīta PVN likme (Precei piemēro PVN) vai Pārdevējs tiek reģistrēts ar PVN apliekamo personu reģistrā (vai izslēgts no tā), Līgumcena (kā arī jebkuru Vienošanās noteikto daļējo maksājumu apmērs vai Preces atsevišķu pozīciju cena) ar PVN tiek grozīta atbilstoši izmaiņām bez atsevišķas Pušu vienošanās.
Samaksu par Pircēju piegādāto Preci Pārdevējam veic Pircējs.
Pircējs samaksu par saņemto Preci veic ar pārskaitījumu uz Pārdevēja Pavadzīmē norādīto kredītiestādes norēķinu kontu ne vēlāk kā 30 (trīsdesmit) dienu laikā pēc Pārdevēja izsniegtas Pavadzīmes saņemšanas dienas. 
Pārdevējs Pavadzīmi sagatavo atbilstoši Latvijas Republikas normatīvo aktu prasībām, un tai ir jāsatur vismaz šādu informāciju – tajā norāda šīs Vienošanās numuru, Pavadzīmes izrakstīšanas datumu, Preces nosaukumu, daudzumu un cenu, piemēroto atlaidi un Vienošanās 4.9. punktā norādīto informāciju. Ja Pavadzīmē nav norādīta šajā punktā norādītā informācija, Pircējs ir tiesīgs neapmaksāt Pavadzīmē norādīto summu, līdz nav novērsti trūkumi.
Izrakstītajā Pavadzīmē Pārdevējs norāda šādus norēķinu konta rekvizītus:
	Pircējs:
	Norāda Pašvaldības iestādi 

	Maksātājs:
	Smiltenes novada pašvaldība

	Reģistrācijas Nr. 
	90009067337

	PVN maksātāja Nr.
	LV 90009067337

	Adrese
	Dārza iela 3, Smiltene, Smiltenes novads, LV 4729

	Kredītiestāde
	AS “SEB banka”

	Kredītiestādes kods
	UNLALV2X

	Kredītiestādes konta Nr.
	LV75UNLA0050014255591


Pārdevējs Pavadzīmi sagatavo elektroniskā formātā (turpmāk – e-rēķins) atbilstoši Ministru kabineta 2019. gada 9. aprīļa noteikumiem Nr. 154 ”Piemērojamais elektroniskā rēķina standarts un tā pamatelementu izmantošanas specifikācija un aprites kārtība”. Pārdevējs e-rēķinu sagatavo savā grāmatvedības sistēmā vai izmantojot e-rēķinu izveidošanas formu portālā latvija.lv (nepieciešama autentifikācija ar kvalificētiem elektroniskās identifikācijas līdzekļiem un ir jābūt izveidotam e-adreses kontam, kuram piekļūst no portālā latvija.lv). e-rēķinu Pārdevējs nosūta Pircējam uz e-adreses apakšadresi: REKINI@90009067337 vai e-pastu: erekini@smiltenesnovads.lv. Visus rēķinus, atbilstoši Grāmatvedības likuma  1. panta pirmās daļas 9. punktam, Pārdevējs ir tiesīgs sagatavot un iesniegt Pircējam, kas noformēta kā strukturēts elektronisks rēķins. Strukturēto elektronisko rēķinu Pārdevējs nosūta Pircējam uz e-adreses apakšadresi: REKINI@90009067337 vai e-pastu: erekini@smiltenesnovads.lv. 
Par samaksas dienu tiek uzskatīta diena, kad Pircējs veicis pārskaitījumu uz Pārdevēja Pavadzīmē norādīto kredītiestādes norēķinu kontu.
Puses vienojas, ka Pircējam saskaņā ar Vienošanos pienākošos līgumsodus, izmaksas un zaudējumus Pircējs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz Vienošanos, pienākas Pārdevējam, pirms tā izmaksas Pārdevējam.

5. Pušu tiesības un pienākumi
Pārdevēja tiesības un pienākumi:
5.1.1. Pārdevējs nodrošina Pircējam iespēju iegādāties Preces šajā Vienošanās noteiktajā kārtībā;
5.1.2. Pārdevējs garantē, ka Preces ir atbilstošas Pircēja izvirzītajām prasībām un Vienošanās nosacījumiem; 
5.1.3. pieņemt atpakaļ Preces gadījumā, ja tās neatbilst Vienošanās prasībām, atmaksājot Pircējam veikto samaksu vai sedzot Pircējam nodarītos tiešos zaudējumus (izņemot negūto peļņu).
5.1.4. nekavējoties novērst piegādātās Preces neatbilstības un sedz visus ar neatbilstošās Preces aizvietošanu saistītos izdevumus.
5.1.5.   nekavējoties, bet ne vēlāk kā 10 (desmit) darba dienu laikā rakstveidā informēt Pircēju, ja šīs Vienošanās izpildes laikā: 
5.1.5.1. tiesā tiek ierosināta Pārdevēja maksātnespējas vai tiesiskās aizsardzības (ārpustiesas tiesiskās aizsardzības) procesa lieta; 
5.1.5.2. Pārdevēja saimnieciskā darbība tiek apturēta;
5.1.5.3. Pārdevējs tiek reģistrēts ar PVN apliekamo personu reģistrā vai izslēgts no tā (iesniedzot Pircējam apliecinājumu);
5.1.5.4. Pārdevējam tiek piemērotas vai uz Vienošanās ir attiecināmas - attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5.1.5.5. nekavējoties pēc Pircēja pieprasījuma saņemšanas iesniegt ar Vienošanās izpildi saistīto informāciju (pārskatu).
5.1.5.6. Pārdevējs nodrošina, lai Vienošanās izpildē netiek ietvertas un izmantotas Krievijas Federācijas un Baltkrievijas Republikas izcelsmes preces un pakalpojumi. Pašvaldībai vai Pircējam ir tiesības jebkurā Līguma izpildes laikā pieprasīt dokumentus, kas apliecina Līguma izpildē izmantoto preču un pakalpojumu izcelsmi. Pārdevējs iesniedz pieprasītos dokumentus piecu darbdienu laikā. Dokumentu neiesniegšana uzskatāma par būtisku Vienošanās pārkāpumu.
5.1.5.7. Pārdevējs visā līguma darbības laikā nodrošina, ka uz to nav attiecināma Krievijas iesaiste, kas pārsniedz ierobežojumus, kas noteikti 2014. gada 31. jūlija Padomes Regulas (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā (ar grozījumiem, kas veikti ar 2022. gada 8. aprīļa Padomes Regulu (ES) Nr. 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, un turpmākiem grozījumiem), kā arī nekavējoties, bet ne vēlāk kā vienas darbdienas laikā rakstveidā informē Pašvaldību vai Pircēju, ja uz to kļūst attiecināms kāds no minētajiem ierobežojumiem.
5.1.5.8.  Ja Pašvaldība vai Pircējs konstatē, ka līguma izpildē tiek ietvertas vai izmantotas Krievijas Federācijas vai Baltkrievijas Republikas izcelsmes preces un pakalpojumi, tā ir tiesīga neveikt samaksu par konkrēto preci. Šādā gadījumā Pārdevējs nav tiesīgs atprasīt konkrēto preci, kā arī lūgt Pašvaldībai vai Pircējam segt jebkādus Pārdevējam radušos zaudējumus. Gadījumā, ja Pircējs konstatē, ka šādas preces vai pakalpojumi ir izmantoti, par ko jau ir  veikta apmaksa, Pircējam ir tiesības pieprasīt atmaksāt samaksāto summu.
5.2. Pircēju tiesības un pienākumi:
5.2.1. veikt samaksu par kvalitatīvām un  Vienošanās nosacījumiem atbilstošām Precēm Vienošanās noteiktajā kārtībā;
   5.2.2. Pircējs ir tiesīgs, rakstveidā paziņojot Pārdevējam, Vienošanos vienpusēji izbeigt, ja Pārdevējs neizpilda kādu no Vienošanās saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos, kā arī gadījumā, ja Pārdevēja saimnieciskā darbība ir apturēta ilgāk par 2 (divām) nedēļām. Ja Pircējs izbeidz Vienošanos sakarā ar to, ka Pārdevējs nepilda savas saistības atbilstoši Vienošanās nosacījumiem, Pārdevējam ir pienākums Pircēja noteiktajā termiņā atmaksāt Pircēja veikto samaksu (ja tāda ir veikta); 
             5.2.3. Pircējs ir tiesīgs vienpusēji izbeigt šo Vienošanos, ja Vienošanās darbības laikā iestājas kāds no 5.1.5.1. – 5.1.5.4. apakšpunktā norādītais; 
5.2.4. Pircējs ir tiesīgs izvirzīt pretenzijas Pārdevējam vai atteikties no Preču saņemšanas, ja Precēm ir novērojami bojājumi vai citi trūkumi. 

6. Pušu atbildība un līgumsodi
6.1. Puses atbild par kaitējumu un zaudējumiem, kas viņu darbības vai bezdarbības dēļ Vienošanās izpildes gaitā/rezultātā nodarīts otrajai Pusei vai trešajām personām.
6.2. [bookmark: _Hlk136337277]Ja Pircējs savas vainas dēļ kavē Vienošanās noteikto iegādātās Preces samaksas termiņu, Pārdevējs ir tiesīgs prasīt no Pircēja līgumsodu šādā apmērā:
6.2.1. ja termiņš tiek kavēts līdz 14 (četrpadsmit) kalendārajām dienām (ieskaitot) – 0,05% (nulle komats nulle pieci procenti) apmērā no kavētās maksājuma summas par katru kavējuma dienu, bet ne vairāk kā 10% (desmit procenti) no kavētās maksājuma summas;
6.2.2. ja termiņš tiek kavēts ilgāk, sākot ar 15 (piecpadsmit) kalendāro dienu – 0,1% (nulle komats viens procents) apmērā no kavētās maksājuma summas par katru kavējuma dienu, bet ne vairāk kā 10% (desmit procenti) no kavētās maksājuma summas.
6.3. Ja Pārdevējs nokavē saskaņotās piegādes termiņu, Pircējam ir tiesības piemērot līgumsodu 0,05% (nulle komats nulle pieci procenti) apmērā no attiecīgās piegādes vērtības par katru kavējuma dienu, bet ne vairāk kā 10 % no attiecīgās piegādes vērtības.
6.4. Ja Pārdevējs pārdevis Pircējam nekvalitatīvu vai Vienošanās noteikumiem neatbilstošu Preci, Pārdevējs ir tiesīgs prasīt Pārdevējam līgumsodu 200,00 EUR (divi simti euro) apmērā par katru šādu gadījumu un tam ir pienākums atlīdzināt Pircējam zaudējumus, kas radušies neatbilstošas kvalitātes Preces lietošanas rezultātā.
6.5. Ja Pārdevējs neievēro kādu no Vienošanās un/vai tās pielikumu noteikumiem, par kuru neizpildi citos šīs Vienošanās nodaļas punktos nav noteikts līgumsods, Pircējam ir tiesības prasīt no Pārdevēja līgumsodu 100,00 EUR (viens simts euro) apmērā par katru konstatēto pārkāpumu. 
6.6. Līgumsoda samaksa neatbrīvo Puses no Vienošanās saistību pilnīgas izpildes un neizslēdz pienākumu atlīdzināt zaudējumus un/vai izdevumus.
6.7. Ja ir konstatēti vairāki gadījumi, par kuriem Pircējam ir tiesības piemērot līgumsodu, līgumsods tiek piemērots par katru gadījumu atsevišķi. 
6.8. Ja Pārdevējs nepiegādā Pasūtījumā noteikto Preci noteiktajā termiņā, Pircējam ir tiesības iegādāties nepieciešamo kurināmo no cita piegādātāja, bet radušos cenas starpību un citus tiešos zaudējumus piedzīt no Pārdevēja.

7. Apakšuzņēmēju un personāla nomaiņas un iesaistes kārtība
7.1. Pārdevējs nav tiesīgs bez saskaņošanas ar Pircēju veikt iepirkuma procedūrā piedāvātā personāla un apakšuzņēmēju nomaiņu un iesaistīt papildu apakšuzņēmējus Vienošanās izpildē. 
7.2. Pircējs nepiekrīt iepirkuma procedūras piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
7.3. Pircējs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
7.3.2. tiek nomainīts apakšuzņēmējs, uz kura iespējām iepirkuma procedūrā Pārdevējs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Pārdevējs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
7.3.3. piedāvātais apakšuzņēmējs, kura sniedzamo Pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
7.3.4. apakšuzņēmēja maiņas rezultātā tiktu izdarīti tādi grozījumi Pārdevēja iepirkuma procedūras piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.4. Pircējs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā iepirkuma procedūras piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.5. Pārbaudot jaunā apakšuzņēmēja atbilstību, Pircējs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pircējs lemj par atļaujas sniegšanu Pārdevējam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pircējam.
7.6. Pircējs pieņem lēmumu atļaut vai atteikt Pārdevēja personāla vai apakšuzņēmēju nomaiņu vai jaunu apakšuzņēmēju iesaistīšanu Vienošanās izpildē ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Vienošanās šīs sadaļas noteikumiem.
7.7. Pircējs nav paredzējis Vienošanās veikt maksājumus apakšuzņēmējiem. 

8. Vienošanās spēkā stāšanās un izbeigšanas kārtība
8.1. Vienošanās stājas spēkā dienā, kad Puses to ir parakstījušas un ir spēkā līdz Pušu saistību pilnai izpildei. Ja Vienošanos kāds no Pārdevējiem neparaksta 5 (piecu) darba dienu laikā pēc tam, kad Pircējs to ir nosūtījis parakstīšanai attiecīgajam Pārdevējam, tā ir spēkā attiecībā uz tiem Pārdevējiem, kuri to ir parakstījuši.
8.2. Vienošanos var papildināt, grozīt vai izbeigt pirms termiņa, Pusēm savstarpēji rakstiski vienojoties, kas pēc parakstīšanas kļūst par Vienošanās neatņemamu sastāvdaļu. 
8.3. Vienošanās var tikt izbeigta attiecībā pret kādu no Pārdevējiem vai visiem Pārdevējiem pirms termiņa jebkurā brīdī, Pusēm par to rakstiski vienojoties vai vienpusēji Vienošanās noteiktajā kārtībā. Ja Vienošanās tiek izbeigta attiecībā pret kādu no Pārdevējiem, tad attiecībā pret pārējiem Pārdevējiem tā paliek spēkā.
8.4. Pircējam ir tiesības vienpusēji atkāpties no Vienošanās attiecībā pret kādu no Pārdevējiem, par to rakstiski paziņojot Pārdevējam 10 (desmit) kalendārās dienas iepriekš un neatlīdzinot tādējādi radušos izdevumus un/vai zaudējumus, ja iestājies vismaz viens no šādiem gadījumiem:
8.4.1. Pircējs jau divas reizes ir iesniedzis Pārdevējam pretenziju saskaņā ar kādu no Vienošanās nodaļas “Pušu atbildība un līgumsodi” punktiem un attiecībā uz Vienošanās noteikumu pārkāpumu un ir konstatējis trešo, par ko Pircējam ir tiesības pieprasīt līgumsoda samaksu;
8.4.2. tiek konstatēts kāds no Publisko iepirkumu likuma 64. panta pirmajā daļā minētajiem gadījumiem;
8.4.3. Pārdevējam ir pasludināts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība.
8.5. Pircējam ir tiesības nekavējoties vienpusēji atkāpties no Vienošanās attiecībā pret kādu no Pārdevējiem, par to rakstiski paziņojot Pārdevējam, un neatlīdzinot tādējādi radušos izdevumus un/vai zaudējumus, ja iestājies vismaz viens no šādiem gadījumiem:
8.5.1. Vienošanos nav iespējams izpildīt tādēļ, ka Vienošanās izpildes laikā Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
8.5.2. Pārdevējs tiek aizstāts ar citu uzņēmēju atbilstoši normatīvo aktu noteikumiem par komersantu reorganizāciju un uzņēmēju parēju, un šis uzņēmējs neatbilst Publisko iepirkumu likuma 61.panta trešās daļas 4.punktā noteiktajam;
8.5.3. Pārdevējs Vienošanās izpildē ietver vai izmanto Krievijas Federācijas vai Baltkrievijas Republikas izcelsmes preces un pakalpojumus;
8.5.4. Preces pārdošana netiek veikta atbilstoši šīs Vienošanās prasībām un 5 (pieci) darba dienu laikā pēc Pircēja rakstiska brīdinājuma Pārdevējs nenovērš neatbilstības/trūkumus.
8.6. Pārdevējam ir tiesības atkāpties no Vienošanās par to rakstveidā paziņojot Pircējam 30 (trīsdesmit) kalendāra dienas iepriekš, ja Pircējs savas vainas dēļ Vienošanās noteiktajos termiņos nav veicis noteiktos maksājumus un šāds kavējums pārsniedz 60 (sešdesmit) kalendārās dienas, un Pārdevējs pienācīgi ir izpildījis savas Vienošanās noteiktās saistības un nosūtījis Pircējam atgādinājumu par maksājuma kavēšanu.
8.7. Ja Vienošanās tiek izbeigta pirms termiņa kādā no Vienošanās 8.5. - 8.6.punktā noteiktajiem gadījumiem Puses veic savstarpējos norēķinus par Vienošanās ietvaros iegādātu Vienošanās prasībām atbilstošu Preci.

9. Konfidencialitāte un personas datu aizsardzība
9.1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Vienošanās vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par citas Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.
9.2. Pusēm ir tiesības sniegt informāciju saviem piegādātājiem, darbiniekiem un pārstāvjiem, ja tām šī informācija ir nepieciešama Vienošanās izpildei. Puses apņemas nodrošināt minētās informācijas neizpaušanu no tās darbinieku vai trešo personu, kas piedalās Vienošanās izpildīšanā, puses.
9.3. Vienošanas 9.1.-9.2. punktos minētajiem noteikumiem nav laika ierobežojuma un uz tiem neattiecas Vienošanās darbības termiņš.
9.4. Ja Vienošanās izpildes ietvaros tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Vienošanās noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai.
9.5. Veicot fizisko personu datu apstrādi, katra Puse ir atbildīga par fizisko personu datu apstrādes nodrošināšanu saskaņā ar šo Vienošanos, Regulu un Latvijas Republikas normatīvajos aktos noteikto.
9.6. Katrai Pusei ir pienākums Vienošanās ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka fizisko personu datu apstrāde notiek saskaņā ar fizisko personu datu apstrādi regulējošiem normatīviem aktiem.
9.7. Vienošanās ietvaros katra Puse pēc attiecīgi otras Puses rakstiska pieprasījuma nodrošina nepieciešamo atbalstu personas datu aizsardzības pārkāpumu un datu subjektu pieprasījumu gadījumos un nekavējoties, bet ne vēlāk kā 24 (divdesmit četri) stundu laikā, informē otru Pusi par saņemtu datu subjekta pieprasījumu vai konstatētu personas datu aizsardzības pārkāpumu.

10. Nepārvarama vara
10.1. Puses nav atbildīgas par Vienošanās saistību neizpildi vai nepienācīgu izpildi, kā arī nav pakļautas zaudējumu atlīdzībai, tieši tādā apjomā, kādā Vienošanās saistību neizpilde ir radusies nepārvaramas varas vai ārkārtēja rakstura apstākļu gadījumā. Šī punkta noteikumi nav attiecināmi uz gadījumiem, kad nepārvaramas varas vai ārkārtēja rakstura apstākļi ir radušies jau pēc tam, kad attiecīgā Puse ir nokavējusi kādu  saistību izpildi.
10.2. Pie nepārvaramas varas vai ārkārtēja rakstura apstākļiem pieskaitāmi:  epidēmijas, zemestrīce, plūdi, ugunsgrēks,  eksplozija  un jebkuras citas dabas katastrofas vai ekstrēmi laikapstākļi, kara darbības, iebrukums, jebkādas ārvalstu ienaidnieku ļaunprātīgas darbības, pilsoņu nekārtības, terora akti vai to draudi, blokāde, embargo, sacelšanās, streiks, sabotāža, tiesību aktu vai tādu valsts vai pašvaldības lēmumu stāšanās spēkā, kas būtiski ietekmē Vienošanās izpildes noteikumus, nopietni infrastruktūras traucējumi vai veikti kibernoziegumi, kas tieši ietekmē Vienošanās izpildi. Pie šādiem apstākļiem un to sekām netiek pieskaitīti tādi, kuru iestāšanos veicinājusi kādas Puses prettiesiska un/vai  pretēja Vienošanās noteikumiem, vainojama rīcība.  
10.3. Pusei, kurai iestājušies nepārvaramas varas vai ārkārtēja rakstura apstākļi, ne vēlāk kā 2 (divu) darba dienu laikā, skaitot no to iestāšanās brīža, ir pienākums par to rakstveidā un telefoniski paziņot otrai Pusei, norādot informāciju, kas pierāda šādu apstākļu iestāšanos, iespējamo situācijas risinājumu, veiktās darbības, lai samazinātu Vienošanās izpildes atlikšanu nepārvaramas varas vai ārkārtēja rakstura apstākļu iestāšanās dēļ, cik tālu to iespējams īstenot, un jāveicina Vienošanās darbības atjaunošanu, pēc iespējas, ar kompetento iestāžu dokumentiem (izdrukas, pārskati u.tml.) jāpierāda apstākļi, kas apliecina faktu par nepārvaramas varas vai ārkārtēja rakstura apstākļu iestāšanos, kā arī jānorāda kādā veidā un kurā daļā šo apstākļu iestāšanās tieši ietekmē Vienošanās saistību izpildi, priekšlikumi Vienošanās saistību izpildei saistībā ar nepārvaramas varas vai ārkārtēja rakstura apstākļu iestāšanos, sekām un paredzamo ilgumu, ja tas ir paredzams. Pusei, kuras saistību izpildi apgrūtina nepārvaramas varas vai ārkārtēja rakstura apstākļi jāpieliek visas pūles, lai mazinātu ar tiem saistītās  kaitīgās sekas. 
10.4. Izbeidzoties nepārvaramas varas vai ārkārtēja rakstura apstākļiem, Puse, kuras saistību izpilde tikusi apgrūtināta ar nepārvaramas varas vai ārkārtēja rakstura apstākļu iestāšanos, ne vēlāk kā 3 (trīs) dienu laikā paziņo otrai Pusei par šādu apstākļu pastāvēšanas izbeigšanos un priekšlikumiem turpināt savas ar šo Vienošanās uzņemtās saistības.
10.5. Gadījumā, ja nepārvaramas varas vai ārkārtēja rakstura apstākļu ietekme turpinās ilgāk par 2 (diviem) mēnešiem un Puses neredz iespēju turpināt Vienošanās izpildi, jebkurai no Pusēm ir tiesības vienpusēji bez zaudējumu atlīdzības pienākuma izbeigt Vienošanos, par to rakstveidā paziņojot otrai Pusei ne mazāk kā 10 (desmit) dienas iepriekš. 

11. [bookmark: _Toc167079364][bookmark: _Toc200985509]Piemērojamās tiesības un strīdu risināšanas kārtība
11.1. [bookmark: _Hlk65483012]Vienošanās interpretējama un pildāma saskaņā ar Latvijas Republikas normatīvajiem tiesību aktiem. Vienošanās nenoregulētajiem jautājumiem piemērojami Latvijas Republikas normatīvie tiesību akti.
11.2. Strīdus Puses risina savstarpēju pārrunu ceļā vai tiesā Latvijas Republikas normatīvajos tiesību aktos noteiktajā kārtībā.
11.3. Puses pieliek visas pūles, lai strīdus atrisinātu savstarpēju pārrunu ceļā. Puses rakstiski informē viena otru par savu viedokli attiecībā uz strīdu, kā arī iespējamo strīda risinājumu. Ja Puses uzskata par iespējamu, tās tiekas, lai atrisinātu strīdu.
11.4. Pusei ir jāatbild uz otras Puses piedāvāto strīda risinājuma priekšlikumu 5 (piecu) darbdienu laikā no tā saņemšanas dienas. Ja strīda risinājumu neizdodas panākt 20 (divdesmit) darbdienu laikā no strīda risinājuma priekšlikuma saņemšanas dienas, Puses strīdu var nodot izšķiršanai tiesā Latvijas Republikas normatīvajos tiesību aktos noteiktajā kārtībā.

12. Pārstāvji un kontaktinformācija
12.1. Pārdevēju pārstāvji ar šo Vienošanos saistītu jautājumu risināšanā:
12.1.1. Pārdevēja Nr.1. <kontaktpersonas amats, vārds, uzvārds>, tālrunis <tālruņa numurs>, e-pasts <e-pasts>;
12.1.2. Pārdevēju Nr.2. <kontaktpersonas amats, vārds, uzvārds>, tālrunis <tālruņa numurs>, e-pasts <e-pasts>; 
12.1.3. Pārdevēju Nr.3 <kontaktpersonas amats, vārds, uzvārds>, tālrunis <tālruņa numurs>, e-pasts <e-pasts>. 
12.2. Pircēja  pārstāvji ar šo Vienošanos saistītu jautājumu risināšanā ir : <kontaktpersonas amats, vārds, uzvārds>, tālrunis <tālruņa numurs>, e-pasts <e-pasts>. 
12.3. Pusēm ir tiesības jebkurā laikā mainīt savu Vienošanās norādīto pārstāvi. Puses 3 (trīs) dienu laikā rakstiski informē otru Pusi par pārstāvju nomaiņu vai terminētu aizstāšanu. Rakstiski paziņoto pārstāvju pilnvaras ir spēkā līdz to atsaukumam.
12.4. Pircēja pārstāvjiem, kas norādīti Vienošanās 12.2. punktā, nav tiesību veikt labojumus vai izdarīt grozījumus Vienošanās vai tās pielikumos.
12.5. Pilnvarotās personas, veicot savstarpējo saraksti, izmanto Vienošanās 12.1. un 12.2.punktā norādītos rekvizītus.

13. Citi noteikumi
13.1. Puses apliecina, ka tiem ir saprotams Vienošanās saturs un, ka tām ir attiecīgs pilnvarojums, lai slēgtu šo Vienošanos un uzņemtos tajā noteiktās saistības pilnā apjomā.
13.2. Gadījumā, ja kāda no Pusēm tiek reorganizēta, Vienošanās paliek spēkā un tās noteikumi ir saistoši tiesību un saistību pārņēmējam, ciktāl tas pieļaujams saskaņā ar Publisko iepirkumu likumu. Ja Pārdevēja tiesības un saistības pāriet citai personai komersanta reorganizācijas vai uzņēmuma pārejas rezultātā, šāda persona kļūst par Vienošanās pusi tikai tad, ja ir ievēroti Publisko iepirkumu likuma nosacījumi un nepastāv likumā noteiktie izslēgšanas pamati. 
13.3. Pušu savstarpējie paziņojumi veicami rakstiski, primāri izmantojot elektroniskā pasta saziņu, juridiskā spēka nodrošināšanai Puses izmanto drošu elektronisko parakstu ar laika zīmogu un sūtījumus nosūta uz Vienošanās vai Iepirkuma piedāvājumā norādīto elektroniskā pasta adresi. Elektroniski nosūtīts paziņojums ir uzskatāms par saņemtu otrajā darba dienā pēc tā nosūtīšanas. Visos gadījumos, kad Vienošanās paredzēta dokumentu elektroniska parakstīšana, nepieciešamības gadījumā Puses var parakstīt dokumentu papīra formā. Ja saziņai tiek izmantoti pasta sūtījumi, tad tie nosūtāmi ierakstītā sūtījumā uz šajā Vienošanās norādītajām Pušu adresēm, un ir uzskatāms, ka Puse ir saņēmusi paziņojumu 7 (septītajā) dienā pēc tā izsūtīšanas.
13.4. Gadījumā, ja kāda no Pusēm maina savu juridisko adresi, pasta adresi vai norēķinu rekvizītus, tas ne vēlāk kā 5 (piecu) kalendāra dienu laikā rakstiski paziņo par to otrai Pusei. Visai sarakstei un jebkurai informācijai, ko kāda no Pusēm nosūta otrai, ir jābūt latviešu valodā un nosūtītai uz tās adresi, ja vien Puse - informācijas saņēmēja - nav iepriekš norādījis savādāk.
13.5. Ja kāds no Vienošanās noteikumiem zaudē spēku, tas neietekmē citu Vienošanās noteikumu spēkā esamību. Ja kāda no Pusēm nav izmantojusi Vienošanās paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
13.6. Vienošanās sastādīta latviešu valodā uz 8 (astoņām) lapām Vienošanās pamatteksta un šādiem Vienošanās pielikumiem, kas ir tās neatņemamas sastāvdaļas: 1.pielikums – Tehniskā specifikācija uz _____ lapām; 2.pielikums – Piedāvājums uz  _____ lapām; kopā Vienošanās uz ______ lapām. 
13.7. [bookmark: _Hlk142305894]Vienošanās parakstīta elektroniski ar drošu elektronisko parakstu, kas satur laika zīmogu.  Elektroniski parakstītās Vienošanās datne glabājas pie katras no Pusēm.

14. Pušu rekvizīti

